ประกาศผู้อำนวยการทางหลวงท้องถิ่น องค์การบริหารส่วนตำบลดอนชมพูประกาศผู้อำนวยการทางหลวงท้องถิ่นองค์การบริหารส่วนตำบลดอนชมพูเรื่องห้ามใช้ยานพาหนะที่มีน้ำหนัก น้ำหนักบรรทุก หรือน้ำหนักลงเพลาเกินกว่าที่ได้กำหนดหรือโดยที่ยานพาหนะนั้นอาจทำให้ทางหลวงเสียหายเดินบนทางหลวงท้องถิ่นในเขตความรับผิดชอบขององค์การบริหารส่วนตำบลดอนชมพู[๑] อาศัยอำนาจตามความในมาตรา ๖๑แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติม (ฉบับที่ ๒) พ.ศ. ๒๕๔๙ผู้อำนวยการทางหลวงท้องถิ่นองค์การบริหารส่วนตำบลดอนชมพูโดยอนุมัติผู้ว่าราชการจังหวัดนครราชสีมาจึงออกประกาศไว้ ดังต่อไปนี้ข้อ ๑ประกาศผู้อำนวยการทางหลวงท้องถิ่นองค์การบริหารส่วนตำบลดอนชมพูฉบับนี้ให้มีผลใช้บังคับตั้งแต่วันที่ประกาศในราชกิจจานุเบกษาเป็นต้นไปข้อ ๒ประกาศของผู้อำนวยการทางหลวงท้องถิ่นองค์การบริหารส่วนตำบลดอนชมพูฉบับนี้ไม่ใช้บังคับบนสะพานหรือถนนที่ติดตั้งป้ายบังคับ จำกัดน้ำหนัก กำหนดไว้โดยเฉพาะเป็นอย่างอื่นข้อ ๓ให้ยกเลิกบรรดา กฎ ประกาศและคำสั่งอื่นใดในส่วนที่กำหนดไว้แล้วในประกาศฉบับนี้หรือซึ่งขัดแย้งกับประกาศฉบับนี้และให้ใช้ประกาศฉบับนี้แทนข้อ ๔ห้ามใช้ยานพาหนะที่มีน้ำหนักน้ำหนักบรรทุกหรือน้ำหนักลงเพลาเกินกว่าที่ได้กำหนดหรือโดยที่ยานพาหนะนั้นอาจทำให้ทางหลวงเสียหายเดินบนทางหลวงท้องถิ่นในเขตความรับผิดชอบขององค์การบริหารส่วนตำบลดอนชมพูตามข้อกำหนดดังนี้หมวด๑ข้อกำหนดน้ำหนักน้ำหนักบรรทุก หรือน้ำหนักลงเพลาของยานพาหนะที่ใช้เดินบนทางหลวงท้องถิ่นในเขตความรับผิดชอบขององค์การบริหารส่วนตำบลดอนชมพู ส่วนที่๑ยานพาหนะชนิดรถเดี่ยว(SINGLE UNIT) ข้อ ๕ยานพาหนะที่มี ๒ เพลา ๔ ล้อ ยาง ๔เส้น ชนิดเพลาท้าย (เพลาที่ ๒) ใช้ยางเดี่ยวต้องมีน้ำหนักลงเพลาท้าย (เพลาที่ ๒)ไม่เกิน ๗,ooo กิโลกรัม หรือน้ำหนักยานพาหนะรวมน้ำหนักบรรทุกไม่เกิน๙,๕๐๐ กิโลกรัมข้อ ๖ยานพาหนะที่มี ๒ เพลา ๔ ล้อ ยาง ๖เส้น ชนิดเพลาท้าย (เพลาที่ ๒) ใช้ยางคู่(๑) ยานพาหนะประเภทที่ใช้สำหรับขนส่งผู้โดยสารต้องมีน้ำหนักลงเพลาท้าย (เพลาที่ ๒) ไม่เกิน ๑๑,ooo กิโลกรัม(๒) ยานพาหนะชนิดอื่น ๆ ต้องมีน้ำหนักลงเพลาท้าย(เพลาที่ ๒) ไม่เกิน ๑๑,ooo กิโลกรัม หรือน้ำหนักยานพาหนะรวมน้ำหนักบรรทุกไม่เกิน๑๕,ooo กิโลกรัมข้อ ๗ยานพาหนะที่มี ๓ เพลา ๖ ล้อ ยาง ๖เส้น ชนิดเพลาท้าย (เพลาที่ ๒ และเพลาที่ ๓) เป็นเพลาคู่ (TANDEMAXLE) ใช้ยางเดี่ยว(๑) ยานพาหนะประเภทที่ใช้สำหรับขนส่งผู้โดยสารต้องมีน้ำหนักลงเพลาคู่ท้าย (เพลาที่ ๒ และเพลาที่ ๓) ไม่เกิน ๑๓,oooกิโลกรัม(๒) ยานพาหนะชนิดอื่น ๆต้องมีน้ำหนักลงเพลาคู่ท้าย (เพลาที่ ๒ และเพลาที่ ๓) ไม่เกิน ๑๓,oooกิโลกรัม หรือน้ำหนักยานพาหนะรวมน้ำหนักบรรทุกไม่เกิน ๑๘,ooo กิโลกรัมข้อ ๘ยานพาหนะที่มี ๓ เพลา ๖ ล้อ ยาง ๘เส้น ชนิดเพลาท้าย (เพลาที่ ๒ และเพลาที่ ๓) เป็นเพลาคู่ (TANDEMAXLE) เพลาคู่ท้ายใดเพลาหนึ่งใช้ยางเดี่ยวอีกเพลาหนึ่งใช้ยางคู่(๑) ยานพาหนะประเภทที่ใช้สำหรับขนส่งผู้โดยสารต้องมีน้ำหนักลงเพลาคู่ท้ายไม่เกิน ๑๖,๕ooกิโลกรัม(๒) ยานพาหนะชนิดอื่น ๆต้องมีน้ำหนักลงเพลาคู่ท้ายไม่เกิน ๑๖,๕ooกิโลกรัม หรือน้ำหนักยานพาหนะรวมน้ำหนักบรรทุกไม่เกิน ๒๑,๕ooกิโลกรัมข้อ ๙ยานพาหนะที่มี ๓ เพลา ๖ ล้อ ยาง ๑๐เส้น ชนิดเพลาท้าย (เพลาที่ ๒ และเพลาที่ ๓) เป็นเพลาคู่ (TANDEMAXLE) ใช้ยางคู่ ต้องมีน้ำหนักลงเพลาคู่ท้ายไม่เกิน ๒๐,๐๐๐กิโลกรัม หรือน้ำหนักยานพาหนะรวมน้ำหนักบรรทุกไม่เกิน ๒๕,๐๐๐กิโลกรัมข้อ ๑๐ยานพาหนะที่มี ๓ เพลา ๖ ล้อ ยาง ๘เส้น ชนิดเพลาหน้า (เพลาที่ ๑ และเพลาที่ ๒) เป็นเพลาเลี้ยวใช้ยางเดี่ยวและเพลาท้าย (เพลาที่ ๓) ใช้ยางคู่(๑) ยานพาหนะประเภทที่ใช้สำหรับขนส่งผู้โดยสารต้องมีน้ำหนักลงเพลาท้าย (เพลาที่ ๓) ไม่เกิน ๑๑,๐๐๐กิโลกรัม(๒) ยานพาหนะชนิดอื่น ๆ ต้องมีน้ำหนักลงเพลาท้าย(เพลาที่ ๓) ไม่เกิน ๑๑,๐๐๐ กิโลกรัม หรือน้ำหนักยานพาหนะรวมน้ำหนักบรรทุกไม่เกิน๒๑,๐๐๐ กิโลกรัมข้อ ๑๑ยานพาหนะที่มี ๔ เพลา ๘ ล้อ ยาง ๘เส้น ชนิดเพลาหน้า (เพลาที่ ๑ และเพลาที่ ๒) เป็นเพลาเลี้ยวและเพลาท้าย (เพลาที่ ๓และเพลาที่ ๔) เป็นเพลาคู่ (TANDEM AXLE) ใช้ยางเดี่ยวต้องมีน้ำหนักลงเพลาคู่ท้ายไม่เกิน๑๓,๐๐๐ กิโลกรัม หรือน้ำหนักยานพาหนะรวมน้ำหนักไม่เกิน ๒๓,๐๐๐กิโลกรัมข้อ ๑๒ยานพาหนะที่มี ๔ เพลา ๘ ล้อ ยาง ๑๒เส้น ชนิดเพลาหน้า (เพลาที่ ๑ และเพลาที่ ๒) เป็นเพลาเลี้ยวใช้ยางเดี่ยวและเพลาท้าย (เพลาที่ ๓ และเพลาที่ ๔) เป็นเพลาคู่ (TANDEM AXLE)ใช้ยางคู่ต้องมีน้ำหนักลงเพลาคู่ท้ายไม่เกิน ๒๐,๐๐๐กิโลกรัมหรือน้ำหนักยานพาหนะรวมน้ำหนักบรรทุกไม่เกิน ๓๐,๐๐๐กิโลกรัมส่วนที่๒ยานพาหนะชนิดรถลากจูงและรถกึ่งพ่วง(SEMI-TRAILER) ข้อ ๑๓ตัวรถลากจูงเมื่อประกอบกับตัวรถกึ่งพ่วง(SEMI-TRAILER) แล้วต้องมีน้ำหนักลงเพลาหรือน้ำหนักยานพาหนะรวมน้ำหนักบรรทุกไม่เกินกว่าที่กำหนดไว้ สำหรับยานพาหนะแต่ละประเภทในข้อ๕ ข้อ ๖ ข้อ ๗ ข้อ ๘ ข้อ ๙ ข้อ ๑๐ ข้อ ๑๑ และข้อ ๑๒ตัวรถกึ่งพ่วงต้องมีน้ำหนักลงเพลา ดังนี้(๑) ชนิดเพลาเดี่ยวใช้ยางเดี่ยวน้ำหนักลงเพลาไม่เกิน ๗,๐๐๐ กิโลกรัม(๒) ชนิดเพลาเดี่ยวใช้ยางคู่น้ำหนักลงเพลาไม่เกิน ๑๑,๐๐๐ กิโลกรัม(๓) ชนิดเพลาคู่ (TANDEM AXLE)ใช้ยางเดี่ยว น้ำหนักลงเพลารวมไม่เกิน ๑๓,๐๐๐ กิโลกรัม(๔) ชนิดเพลาคู่ (TANDEM AXLE)ใช้ยางคู่ น้ำหนักลงเพลารวมไม่เกิน ๒๐,๐๐๐ กิโลกรัม(๕) ชนิดสามเพลา (TANDEM AXLE)ใช้ยางคู่ น้ำหนักลงเพลารวม ไม่เกิน ๒๕,๕๐๐ กิโลกรัม และระยะห่างสลักพ่วง(KING PIN) กับศูนย์กลางของเพลาที่ ๑ของตัวรถกึ่งพ่วงต้องไม่น้อยกว่า ๘ เมตรส่วนที่๓ยานพาหนะชนิดรถลากจูงและรถพ่วง(FULL TRAILER) ข้อ ๑๔ตัวรถลากจูงต้องมีน้ำหนักลงเพลาหรือน้ำหนักยานพาหนะรวมน้ำหนักบรรทุกไม่เกินกว่าที่กำหนดไว้สำหรับยานพาหนะแต่ละประเภทในข้อ ๕ ข้อ ๖ ข้อ ๗ ข้อ ๘ ข้อ ๙ ข้อ ๑๐ ข้อ ๑๑ และข้อ๑๒ตัวรถพ่วงต้องมีน้ำหนักลงเพลา ดังนี้(๑)ชนิดเพลาหน้าและเพลาท้ายเป็นเพลาเดี่ยวใช้ยางเดี่ยว น้ำหนักลงเพลาไม่เกินเพลาละ ๗,๐๐๐กิโลกรัม(๒)ชนิดเพลาหน้าและเพลาท้ายเป็นเพลาเดี่ยวใช้ยางคู่ น้ำหนักลงเพลาไม่เกินเพลาละ ๑๑,๐๐๐กิโลกรัม และระยะห่างระหว่างศูนย์กลางเพลาหน้ากับศูนย์กลางเพลาหลังต้องไม่น้อยกว่า๔.๓๐ เมตรข้อ ๑๕ยานพาหนะชนิดรถลากจูงและรถพ่วง (FULLTRAILER) ต้องประกอบด้วยรถลากจูง ๑ คัน และตัวรถพ่วง ๑คันเท่านั้น จะพ่วงยานพาหนะอื่นใดอีกไม่ได้หมวด๒ข้อกำหนดอื่น ข้อ ๑๖ห้ามมิให้ยานพาหนะดังต่อไปนี้เดินบนทางหลวงท้องถิ่นในเขตความรับผิดชอบขององค์การบริหารส่วนตำบลดอนชมพู(๑) ยานพาหนะที่มีลักษณะของเพลา หรือล้อ หรือยางแตกต่างจากที่ได้กำหนดไว้ในหมวด ๑(๒) ยานพาหนะที่ขนส่งสิ่งของจำนวนหนึ่งหน่วยต่อเที่ยวซึ่งโดยสภาพของสิ่งนั้นไม่อาจแยกจากกันได้เว้นแต่จะทำลายหรือทำให้เปลี่ยนแปลงรูปทรงหรือสภาพ เช่น เครื่องจักรหนัก ชิ้นส่วนโครงสร้างคอนกรีตหม้อแปลงไฟฟ้าขนาดใหญ่โดยเป็นการขนส่งเฉพาะกาลและยานพาหนะนั้นมีน้ำหนักยานพาหนะรวมน้ำหนักบรรทุกหรือน้ำหนักลงเพลาเกินกว่าที่กำหนดไว้ในหมวด ๑(๓) ยานพาหนะที่ติดตั้ง เครื่องจักร เครื่องกลและมีน้ำหนักยานพาหนะรวมน้ำหนักบรรทุกหรือน้ำหนักลงเพลาเกินกว่าที่กำหนดไว้ในหมวด๑(๔) ยานพาหนะที่โดยสภาพมีลักษณะเป็นเครื่องจักรเครื่องกล เช่น รถขุด รถตัก และมีน้ำหนักยานพาหนะรวมน้ำหนักบรรทุกหรือน้ำหนักลงเพลาเกินกว่าที่กำหนดไว้ในหมวด ๑(๕)ยานพาหนะชนิดลากจูงและรถกึ่งพ่วงที่ประกอบด้วยรถกึ่งพ่วงมากกว่า ๑ คันขึ้นไปทั้งนี้เว้นแต่จะได้รับอนุญาตจากผู้อำนวยการทางหลวงท้องถิ่น ในเขตความรับผิดชอบขององค์การบริหารส่วนตำบลดอนชมพูในการอนุญาตผู้อำนวยการทางหลวงท้องถิ่นในเขตความรับผิดชอบขององค์การบริหารส่วนตำบลดอนชมพูมีอำนาจกำหนดเงื่อนไขและมาตรการที่จำเป็นเพื่อรักษาทางหลวงข้อ ๑๗ผู้ใดฝ่าฝืนประกาศของเจ้าพนักงานซึ่งผู้อำนวยการทางหลวงท้องถิ่นเขตองค์การบริหารส่วนตำบลดอนชมพูแต่งตั้งควบคุมทางหลวงฉบับนี้ ผู้นั้นมีความผิดมาตรา ๗๓/๒ แห่งพระราชบัญญัติทางหลวงพ.ศ. ๒๕๓๕ แก้ไขเพิ่มเติมโดยพระราชบัญญัติทางหลวง (ฉบับที่ ๒) พ.ศ. ๒๕๔๙ต้องระวางโทษจำคุกไม่เกินหกเดือน หรือปรับไม่เกินหนึ่งหมื่นบาท หรือทั้งจำทั้งปรับประกาศณ วันที่ ๒๙ มิถุนายน พ.ศ. ๒๕๕๒พีระศรีศศิวงศ์นายกองค์การบริหารส่วนตำบลดอนชมพูในฐานะผู้อำนวยการทางหลวงท้องถิ่นในเขตความรับผิดชอบขององค์การบริหารส่วนตำบลดอนชมพูปริยานุช/ผู้จัดทำ๑๙สิงหาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๑๐ ง/หน้า ๙๐/๖ สิงหาคม ๒๕๕๒